text: Топлофикация” не крадяла, а крадели хората! При това масово, при това безпардонно. Затова, според една чиновничка, която някои наричат „вечната Амбър” в енергийното министерство, трябвало да се криминализира кражбата на топлоенергия с драконовски поправки в Наказателния кодекс.
  Борислав Цеков, www.btsekov.com
  Тези дни служителите в „Топлофикация” се разбунтуваха за по-високи заплати?!? Даже заплашиха чрез стачка да лишат столичани от топла вода и парно.
  Питам се докъде може да стигне нахалството? Не че огромната част от тези хора имат някаква вина за корупцията и злоупотребите в дружеството! Но нали „Топлофикация” тъне в огромни загуби? По какъв начин си въобразяват тези хора, че ще им се увеличат възнагражденията? Или си живеят още с представите на соц-а без да си дават сметка, че топлофикационните дружества са търговци, а не бюджетни структури. Това, естествено, означава, че щом дружеството се управлява лошо, клиентите намаляват или отказват да плащат лъжливи и надписани сметки, следователно няма и грам възможност за увеличение на заплатите. Напротив, „Топлофикация” трябва да започне да съкращава персонал!
  Но да се върнем на мародерите от ръководството на столичната „Топлофикация” и техните хранени хора, които преминаха в открита контраатака срещу гражданите през последните дни. Какво се оказва според поредните чиновнически скудоумия по темата?
  Първо, „Топлофикация” не крадяла, а крадели хората! При това масово, при това безпардонно. Затова, според една чиновничка, която някои наричат „вечната Амбър” в енергийното министерство, трябвало да се криминализира кражбата на топлоенергия с драконовски поправки в Наказателния кодекс.
  Второ, видите ли, изкуствено раздутите сметки, с които уродливият монополист мами и рекетира софиянци, били верни. И така щяло да бъде – колкото по-малко потребяваш и пестиш, толкова по-високи сметки ще плащаш. Щото имало някакво общо количество дето било постъпвало в сградата, което е постоянна величина. Всички тези нахални бръщолевеници, разбира се, са обвити в тягостната мъгла на наукоподобни аргументи и обяснения от разни калпави соц-инженерчета.
  Третото умотворение на топлинната мафия има направо кафкиански аромат. Родил се в нечия невчесана главица топлофикаторска съветския почин да бъдели оторизирани домоуправителите да шетат из жилищата на хората и да доносничат на монополиста. Новоизпеченият директор на „Топлофикация” даже развива творчески идеята – докато си ”пият ракията” с комшиите домоуправителите да бдят за кражби на топлоенергия. Брех! Какъв гений на ускорената съветизация…
  Ето какво трябва да влезе в чугунените мозъци на топлинните „специалисти”.
  Втората аксиома на „Цеков-Бернщайнер-Смит” гласи, че колкото по-некадърен да се справи с даден проблем е един бюрократ, толкова по-страстно той желае този проблем да бъде криминализиран с поправки в наказателния закон. Бих предложил обаче, ако ще се обсъждат идеите на топлофикаторите за криминализиране на тези митични и от никого недоказани досега кражби на топлоенергия от потребителите, да бъде криминализирано и начисляването на неверни сметки от топлофикационните дружества и фирмите за дялово разпределение. С други думи, щом се докаже, че сметката е сгрешена да следва затвор за топлинния счетоводител и съответния служител от „Топлофикация”.
  А иначе по всички правила на пазарната икономика едно дружество, като „Топлофикация”, което се управлява лошо, затънало е в многомилионни дългове; поддържа раздут щат и се държи с потребителите като с крепостни селяни, просто трябва да фалира.
  И стига са ни плашили какъв ужас щяло да стане, ако крадливият монополист бъде ликвидиран! Ако трябва ще викнем - да живеят бойлерите и газификацията!
  Tweet
  Реклама / Ads
  Уважаеми читатели, разчитаме на Вашата подкрепа и съпричастност да продължим да правим журналистически разследвания.
  Моля, подкрепете ни.
  Реклама / Ads
  ОЩЕ ПО ТЕМАТА
  19| 16819 |04.12.2021 Цацаров и краят на мрака. Паниране от страх 33| 21833 |03.12.2021 Промяната тръгва с надежда и усмивки, но се чува и змийско съскане 43| 50056 |01.12.2021 Той към всички: Аз съм бандито знаменито, имам пачки милионо и плюванто на законо* 19| 12478 |30.11.2021 Марк Твен и Дяволът му предупредиха какво ни чака, но кой да слуша...
  КОМЕНТАРИ 
  Реклама / Ads
  Реклама / Ads
  НАЙ-ЧЕТЕНИ
  33| 31477 |06.12.2021 Няма по-унизително нещо за една медия от това, да я защитава Десислава Атанасова
  19| 29526 |06.12.2021 Георги Атанасов: Шайката и прокуратурата готвят мека „гражданска война“
  6| 25558 |06.12.2021 Карбовски към Блъсков: Редно е да ви е срам
  13| 18005 |06.12.2021 Захари Карабашлиев: Кой е изнудвал Бойко Борисов и продължава да го държи прекалено изкъсо?
  7| 16640 |06.12.2021 Миролюба Бенатова с кратък виц: ГЕРБ са притеснени за свободата на медиите...
  18| 15839 |06.12.2021 Славкова: Радев договорил своя „квота“ в правителството. Присъствието на Рашков говори за реваншизъм
  3| 13121 |06.12.2021 Иван Бакалов: Блъсков от време оно разчита на държавата и да падне нещо оттук-оттам